Odense Adresse-Contoirs Efterretninger, 1848-10-06
AVERTISSEMENTS. Jfølge derom gjennem Remontecommissionen modtagen Underretning ønskes et Antal af circa 125 udskrevne Heste anbragte hos Amtets Beboere overeensstemmende med de nedenfor aftrykte Conditioner, hvorefter de nu henstaaende udskrevne Heste ville blive inddragne, og er der derfor yttret Ønsket om at erholde dem anbragte saavidt muligen samlede i Nærheden af Depoterne. Det forventes at Hoveddepotet vil blive i Odense. De som herefter maatte ønske at overtage Opstaldningen anmodes om snarest muligt at opgive saadant for Amtet med Tilføining af den Priis som forlanges for hver Hest, samt hvormange der maatte kunne overtages i hver enkel Gaard eller Bye. De opgivne Conditioner ere saalydende Conditioner, hvorefter Fodringen og Pasningen af Heste, Landmilitair-Etaten tilhørende, bortliciteres. § 1. Hestene overleveres, forsynede med 4 gode Skoe og en Hampegrime, efter en in duplo affattet Liste, der indeholder deres fuldstændige Signalement, Mærker, Foderstand og øvrige Beskaffenhed, samt Taxationspriis. Det ene Exemplar beholder Hestenes Modtager, det andet leveres tilbage forsynet med hans Qvittering for Modtagelsen af Hestene, saaledes som disse i Listen ere beskrevne, og blive Hestene derefter, i Forbindelse med Bestemmelserne i nedenanførte 80 5 og 6, i sin Tid igjen at aflevere. § 2. Hestene blive at fodre paa Stald og at passe og pleie saaledes som den omhyggelige Eier passer og pleier sine Heste. § 3. Ridehestene maae ikkun bruges forsaavidt som det er nødvendigt til deres Conservation, og saaledes som det er tilladt at bruge nationale Kavalleriheste. Trækhestene maa derimod tillige benyttes til saadanne almindelige Kjørsels- og andre Arbeider, som ikke indvirke skadeligt paa Hesten eller forringe dens Værdi og Brugbarhed. § 4. Bruges Hestene paa anden Maade end § 3 bestemmer, er den Vedkommende, som har Hestene i Forpleining, ansvarlig til Etaten for skadesløs Erstatning i enhver Henseende hvilken Erstatningspligt iøvrigt ogsaa paa hviler ham i ethvert Tilfælde, hvor Hestene ved hans Forsømmelighed lide Skade eller crepere. Erstatningen bestemmes hvis Hesten creperer, tilden i Modtagelseslisten anførte Taxationssum, men ellers ved Skjøn og Taxation af en dertil beordret Cavallerie eller Artilleriofficeer og en af Retten udmeldt uvillig sagkyndig Mand, der begge, i Tilfælde af Meningsforskjellighed, vælge en Trediemand, som ved at tiltræde den Enes Mening afgjør Sagen. Ved dette Skjøn skal Sagen have sit Forblivende, uden at Paaanke tilstedes fra nogen af Siderne. § 5. Hestene skulle forres saaledes, at de stedse holdes i jevn god Foderstand. § 6. Som en Følge af forestaaende § 5, blive altsaa Hestene at aflevere i god Foderstand, uden Hensyn til, om de ved Modtagelsen fandtes i ringere god Stand. § 7. Etaten forbeholdes Ret til at eftersee Hestene en Gang maanedlig ved Sognemøder (sogneviis, hvor Hestene findes), ved en dertil beordret Artillerie eller Kavalleriofficeer eller Dyrlæge. De Erindringer, som derved maatte fremkomme med Hensyn til Hestenes Røgt og Pleie i Overeensstemmelse med disse Conditioner, maa uvægerligen efterkommes. § 8. J Sygdomstilfælde maa kun benyttes autoriserede Dyrlæger, og hvor i en Egn Etaten særlig har paapeget en Dyrlæge, da denne; hans Forskrifter med Hensyn til den syge Hests Behandling og Pleie maa nøiagtigen tages til Følge.